
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 967 

15 Ιουνίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση του άρθρου 2 του καταστατικού της 
εταιρείας «Κοινωνία της Πληροφορίας Α.Ε.» (κοι¬ 
νή υπουργική απόφαση υπ’ αριθμ. 17919/7.8.2006/ 


ΦΕΚ 1099/Β72006). 1 

Νομική κάλυψη τεχνικών υπαλλήλων σε περίπτωση 
ποινικών διώξεων εις βάρος τους. 2 


Άρση αναστολής λειτουργίας του Γραφείου ΕΟΤ 
Ρουμανίας και του Παραρτήματος Βουλγαρίας. 3 
Όροι και προϋποθέσεις χορήγησης αδειών κυκλοφο¬ 
ρίας ΦΙΧ αυτοκινήτων σε ιδιοκτήτες αυτοπροω- 


θούμενων θεριζοαλωνιστικών μηχανών. 4 

Σύσταση προσωρινών προσωποπαγών θέσεων σύμ¬ 
φωνα με τις διατάξεις του άρθρου 269 παρ. 5 του 

ν. 3463/2006. 5 

Απόκτηση της Ελληνικής Ιθαγένειας από τον ομο¬ 
γενή ΚΕδΟν ΟΕΟΒΘΕ του ΟΕΟΒΘΕ . 6 

Ολοκλήρωση και έναρξη παραγωγικής λειτουργίας 
επένδυσης της επιχείρησης «ΝΙΚΟΛΑΟΣ ΣΓΟΥΡ- 
ΔΟΣ - ΓΕΩΡΓΙΟΣ ΣΓΟΥΡΔΟΣ ΟΕ» και οριστικο¬ 
ποίηση του κόστους αυτής. 7 

Χορήγηση άδειας άσκησης επαγγέλματος Κοινωνι¬ 
κού Λειτουργού στη ΣΚΟΥΦΑΤΟΓΛΟΥ ΝΕΚΤΑΡΙΑ 

- ΕΛΕΝΗ του Δημητρίου. 8 

Έγκριση υπερωριακής απασχόλησης υπαλλήλων του Τμή¬ 
ματος Εμπορίου της Ν.Α. Κεφαλονιάς και Ιθάκης, για τις 
ανάγκες του Περιοδικού Ελέγχου Μέτρων και Σταθ¬ 
μών έτους 2007, στο Νομό Κεφαλληνίας και Ιθάκης.... 9 


ΑΠΟΦΑΣΕΙ Σ 

Αριθμ. ΔΙΔΚ/Φ.ΚτΠ/14302 (1) 


Τροποποίηση του άρθρου 2 του καταστατικού της εταιρεί¬ 
ας «Κοινωνία της Πληροφορίας Α.Ε.» (κοινή υπουργική 
απόφαση υπ’ αριθμ. 17919/7.8.2006/ΦΕΚ 1099/Β72006). 

ΟΙ ΥΠΟΥΡΓΟΙ ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Των άρθρων 41 και 90 του π.δ. 63/2005 «Κωδικοποί¬ 


ηση της νομοθεσίας για την Κυβέρνηση και τα Κυβερ¬ 
νητικά όργανα» (ΦΕΚ 98/Α' 2005). 

β. Των παραγράφων 3 έως 12 του άρθρου 24 του 
ν. 2860/2000 «Διαχείριση και έλεγχος του Κοινοτι¬ 
κού Πλαισίου Στήριξης και άλλες διατάξεις» (ΦΕΚ 251 
Α714.11.2000). 

γ. Του ν. 3429/2005 Δημόσιες Επιχειρήσεις και Οργα¬ 
νισμοί (ΔΕΚΟ) (ΦΕΚ 314 Α727.12.2005), όπως ισχύει. 

δ. Του κωδικοποιημένου νόμου 2190/1920 περί Ανωνύ¬ 
μων Εταιρειών, όπως τροποποιήθηκε και ισχύει. 

2. Την υπ’ αριθμ. 30422/ΕΓ ΔΕΚΟ 342/2006 κοινή υπουρ¬ 
γική απόφαση (ΦΕΚ 967/Β72006), με την οποία εξαι¬ 
ρέθηκε από το πεδίο εφαρμογής του άρθρου 3 του 
νόμου 3429/2005 η Ανώνυμη Εταιρεία «Κοινωνία της 
Πληροφορίας Α.Ε.» 

3. Του άρθρο 2 του καταστατικού της Εταιρείας «Κοι¬ 
νωνία της Πληροφορίας Α.Ε.» (κοινή υπουργική απόφαση 
υπ’ αριθμ. 17919/7.8.2006/ΦΕΚ 1099/Β72006). 

4. Το ΚΠΣ 2000 - 2006 και ειδικότερα το Επιχειρησιακό 
«Πρόγραμμα Κοινωνία της Πληροφορίας», την αρμοδι¬ 
ότητα διαχείρισης και εφαρμογής του οποίου έχει το 
Υπουργείο Οικονομίας και Οικονομικών. 

5. Το υπ’ αριθμ. 9/28.2.2007 πρακτικό της έκτακτης 
Γ ενικής Συνέλευσης των Μετόχων της εταιρείας «Κοι¬ 
νωνία της Πληροφορίας Α.Ε.». 

6. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

1) Τροποποιούμε το άρθρο 2 του καταστατικού της 
Εταιρείας «Κοινωνία της Πληροφορίας Α.Ε.» (κοινή 
υπουργική απόφαση υπ’ αριθμ. 17919/7.8.2006/ΦΕΚ 1099/ 
Β72006), ως εξής: 

«Εδρα της εταιρείας ορίζεται ο Δήμος Υμηττού». 

2) Κατά τα λοιπά ισχύει η υπ’ αριθμ. 17919/7.8.2006 
(ΦΕΚ 1099/Β72006) κοινή υπουργική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μαΐου 2007 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΕΙΣ ΚΑΙ ΟΙΚΟΝΟΜΙΚΩΝ 

ΠΡΟΚ. ΠΑΥΛΟΠΟΥΛΟΣ ΓΕΩΡΓΙΟΣ ΑΛΟΓΟΣΚΟΥΦΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. ΔΥΙα/Γ.Π.21276 (2) 

Νομική κάλυψη τεχνικών υπαλλήλων σε περίπτωση 
ποινικών διώξεων εις βάρος τους. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 42 παρ. 1 του ν. 3316/2005 
«Ανάθεση και εκτέλεση δημοσίων συμβάσεων εκπόνη¬ 
σης μελετών και παροχής συναφών υπηρεσιών και άλ¬ 
λες διατάξεις» (ΦΕΚ 42Α'). 

2. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα που 
κωδικοποιήθηκε με το άρθρο πρώτο του π.δ. 63/2005 
(ΦΕΚ 98Α'). 

3. Τις διατάξεις του άρθρου 22 του ν. 2362/1995 (ΦΕΚ 
247/Α'). 

4. Την υπ’ αριθμ. 37930/ΔΙΟΕ 1264/14.10.2005 απόφαση 
του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών (ΦΕΚ 1432 Β'), όπως 
τροποποιήθηκε με την υπ’ αριθμ. 5733/ΔΙΟΕ 179/9.2.2006 
όμοια (ΦΕΚ 204 Β') και ισχύει. 

5. Το γεγονός ότι από τις διατάξεις της παρούσας 
απόφασης προκαλείται ενδεχόμενη δαπάνη, η οποία 
εξαρτάται από πραγματικά γεγονότα και δεν μπορεί να 
προυπολογισθεί. Η οποία δαπάνη θα καλύπτεται από 
τον προϋπολογισμό του οικείου φορέα (Υπουργείο, 
Ν.Π.Δ.Δ.), ο οποίος θα φροντίσει να εξασφαλίσει τις 
απαιτούμενες πιστώσεις, αποφασίζουμε: 

Άρθρο 1 

Πεδίο εφαρμογής 

Η απόφαση αυτή εφαρμόζεται στους τεχνικούς υπαλ¬ 
λήλους: α) του Υπουργείου Υγείας και Κοινωνικής Αλ¬ 
ληλεγγύης, β) των εποπτευόμενων από το Υπουργείο 
Υγείας και Κοινωνικής Αλληλεγγύης νομικών προσώπων 
δημοσίου δικαίου. 

Άρθρο 2 

Διαδικασία ανάθεσης 

1. Με απόφαση: α) του Υπουργού Υγείας και Κοινω¬ 
νικής Αλληλεγγύης, εφόσον ο διωκόμενος υπάλληλος 
ανήκει στο προσωπικό του Υπουργείου, β) του οργάνου 
που ασκεί σύμφωνα με το νόμο τη διοίκηση εφόσον ο 
υπάλληλος ανήκει σε νομικό πρόσωπο δημοσίου δικαίου 
εποπτευόμενο από το Υπουργείο Υγείας και Κοινωνικής 
Αλληλεγγύης, η οποία εκδίδεται ύστερα από αίτηση 
του υπαλλήλου, εγκρίνεται η παροχή υπηρεσιών από 
δικηγόρο της επιλογής του διωκόμενου υπαλλήλου, για 
την υπεράσπισή του σε όλα τα στάδια της σχετικής 
διαδικασίας, μέχρι την έκδοση αμετάκλητης αποφάσεως 
ή περαίωσης με οποιοδήποτε άλλο νόμιμο τρόπο της 
σχετικής διαδικασίας. 

2. Για την έκδοση της απόφασης της προηγούμενης 
παραγράφου υποβάλλεται εισήγηση του προϊσταμένου 
της υπηρεσίας στην οποία ανήκει ο υπάλληλος, επιπέ¬ 
δου Διεύθυνσης ή αντίστοιχου. Εφόσον ο διωκόμενος 
είναι επικεφαλής Διεύθυνσης ή υπηρεσίας αντίστοιχου 
επιπέδου, η εισήγηση υποβάλλεται από τον άμεσο προϊ¬ 


στάμενό του (Γενικό Διευθυντή, Διευθύνοντα Σύμβουλο 
κ.ο.κ.) ή τον ίδιο τον διωκόμενο υπάλληλο αν είναι προϊ¬ 
στάμενος Γ ενικής Διεύθυνσης ή υπηρεσιακής μονάδας 
αντίστοιχου επιπέδου. 

3. Η αμοιβή του δικηγόρου υπολογίζεται σύμφωνα 
με τις ισχύουσες ελάχιστες αμοιβές του Κώδικα περί 
Δικηγόρων, όπως αυτές καθορίζονται στην υπ'αριθμ. 
120867/30.12.2005 (ΦΕΚ 1964 Β') κοινή απόφαση των 
Υπουργών Οικονομίας και Οικονομικών και Δικαιοσύνης, 
όπως ισχύει κάθε φορά και καταβάλλεται για όλες τις 
πράξεις και παραστάσεις του δικηγόρου για τις οποίες 
προβλέπεται κατά τα ανωτέρω σχετική αμοιβή. 

4. Οι αναγκαίες δαπάνες του δικηγόρου για μετακινή¬ 
σεις, διαμονή και διανυκτέρευση, υπολογίζονται σύμφω¬ 
να με τις διατάξεις του ν. 2685/1999, όπως ισχύει κάθε 
φορά, για πρόσωπα της κατηγορίας III β του άρθρου 4 
του νόμου αυτού. 

5. Οι αμοιβές και λοιπές απαραίτητες για τη διεξα¬ 
γωγή της διαδικασίας δαπάνες καλύπτονται από τις 
πιστώσεις της μελέτης ή του έργου, εφόσον βρίσκεται 
σε εξέλιξη διαδικασία ανάθεσης και εκτέλεσης σύμ¬ 
βασης έργου, μελέτης ή συναφούς, κατά την έννοια 
του ν.3316/2005, υπηρεσίας. Σε κάθε άλλη περίπτωση η 
αμοιβή και οι δαπάνες βαραίνουν τον προϋπολογισμό 
του οικείου φορέα (Υπουργείου ή Νομικού Προσώπου), 
ο οποίος φροντίζει να εξασφαλίσει τις σχετικές πι¬ 
στώσεις. 

Άρθρο 3 

Υποβολή αίτησης-έγκριση 

1. Η αίτηση για την έγκριση της νομικής κάλυψης 
υποβάλλεται από τον υπάλληλο προς τον προϊστάμενό 
του, συνοδευόμενη από έγγραφα που αποδεικνύουν την 
άσκηση της ποινικής δίωξης και παρέχουν πληροφορίες 
για το στάδιο στο οποίο είναι εκκρεμής η υπόθεση και 
την ταυτότητα του δικηγόρου τον οποίο αυτός επέλεξε 
για την υπεράσπισή του. 

2. Τα κατατεθέντα στοιχεία μαζί με την εισήγηση του 
αρμόδιου κατά την παρ.2 του άρθρου 2 προϊσταμένου, 
υποβάλλονται προς το όργανο που έχει την αρμοδιό¬ 
τητα της έγκρισης κατά την παρ.1 του άρθρου 2. Μετά 
την έκδοσή της η σχετική απόφαση κοινοποιείται στον 
διωκόμενο υπάλληλο. 

Άρθρο 4 

Καταβολή της αμοιβής και των δαπανών 

1. Εφόσον η ποινική δίωξη καταλήξει σε έκδοση αμετά¬ 
κλητης αθωωτικής ή απαλλακτικής εν γένει απόφασης 
ή πράξης, ο διωκόμενος υπάλληλος υποβάλλει αίτηση 
για καταβολή της αμοιβής και των δαπανών του δικη¬ 
γόρου, που υπολογίζονται κατά τα αναφερόμενα στις 
παρ. 3 και 4 του άρθρου 2. Η αίτηση συνοδεύεται από 
τα παραστατικά είσπραξης του οικείου δικηγορικού 
συλλόγου και των αναγκαίων δαπανών του δικηγόρου 
για τη διεκπεραίωση της υπόθεσης. 

2. Γ ια την εκκαθάριση της δαπάνης, ο υπάλληλος 
συντάσσει κατάσταση αμοιβής και λοιπών δαπανών, 
συνοδευόμενη από τα αντίστοιχα παραστατικά στοι¬ 
χεία, η οποία θεωρείται από τον προϊστάμενό του και 
προωθείται αρμοδίως προς πληρωμή. 

Άρθρο 5 

Μεταβατική διάταξη 

Η απόφαση αυτή εφαρμόζεται στις περιπτώσεις ποι¬ 
νικών διώξεων που ασκήθηκαν ή θα ασκηθούν κατά 
των υπαλλήλων των φορέων του άρθρου 1, μετά την 
ημερομηνία έναρξης εφαρμογής του ν.3316/2005, ήτοι 
μετά την 22α Φεβρουάριου 2005. 

Άρθρο 6 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιουνίου 2007 

01 ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΥΓΕΙΑΣ ΚΑΙ ΚΟΙΝΩΝΙΚΗΣ 

ΟΙΚΟΝΟΜΙΚΩΝ ΑΛΛΗΛΕΓΓΥΗΣ 

Π. ΔΟΥΚΑΣ ΔΗΜ. ΑΒΡΑΜΟΠΟΥΛΟΣ 

-♦- 

Αριθμ. 514906 (3) 

Άρση αναστολής λειτουργίας του Γραφείου ΕΟΤ Ρου¬ 
μανίας και του Παραρτήματος Βουλγαρίας. 

Η ΥΠΟΥΡΓΟΣ ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Το άρθρο 90 του π.δ. 63/2005 «Κωδικοποίηση της 
νομοθεσίας για την Κυβέρνηση και τα κυβερνητικά Όρ¬ 
γανα» (ΦΕΚ 98 Α'). 

2. Το ν. 2160/1993 «Ρυθμίσεις για τον Τουρισμό και άλ¬ 
λες διατάξεις» (ΦΕΚ 118/Α/1993), όπως ισχύει σήμερα. 

3. Το ν. 3270/2004 (ΦΕΚ 187/Α/11.10.2004) «Αρμοδιότη¬ 
τες του Υπουργείου Τουριστικής Ανάπτυξης και θέματα 
Τουρισμού» 

4. Το π.δ. 122/2004 (ΦΕΚ 85/Α/17.3.2004 ) «Ανασύσταση 
του Υπουργείου Τουρισμού». 

5. Το π.δ. 33/2006 «Διορισμός μελών της Κυβέρνησης 
και Υφυπουργών» (ΦΕΚ 35/Α/15.2.2006). 

6. Το π.δ. 149/2005 «Οργανισμός του Υπουργείου Του¬ 
ριστικής Ανάπτυξης» (ΦΕΚ 211/Α/2005) και ειδικότερα 
το κεφ. Δ, περί Υπηρεσιών Εξωτερικού και το άρθρο 18 
παρ. 6 του ν. 3525/2007 (ΦΕΚ 16Α/26.1.2007). 

7. Την υπ’ αριθμ. 511801/19.7.2006 (ΦΕΚ 1041/Β/1.8.2006) 
απόφασή μας περί αναστολής λειτουργίας Γ ραφείου 
Ρουμανίας με έδρα το Βουκουρέστι και Παραρτήματος 
Βουλγαρίας με έδρα τη Σόφια. 

8. Την υπηρεσιακή ανάγκη για την άρση της γενομένης 
αναστολής λειτουργίας του Γ ραφείου ΕΟΤ Ρουμανίας 
με έδρα το Βουκουρέστι και του Παραρτήματος Βουλ¬ 
γαρίας με έδρα τη Σόφια. 

9. Το γεγονός ότι από τις διατάξεις της απόφασης 
αυτής προκαλείται δαπάνη ύψους € 120.000 σε βάρος 
του Προϋπολογισμού του Ε.Ο.Τ. οικον. έτους 2007, στον 
οποίο έχει εγγράφει σχετική πίστωση με κωδικό 4212/12, 
αποφασίζει: 

Την άρση της γενομένης με την υπ’ αριθμ. 511801/ 
19.7.2006 (ΦΕΚ 1041/Β/1.8.2006) απόφασή μας αναστολής 
λειτουργίας του Γ ραφείου ΕΟΤ Ρουμανίας με έδρα το 


Βουκουρέστι και του Παραρτήματος Βουλγαρίας με 
έδρα τη Σόφια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μαίου 2007 

Η ΥΠΟΥΡΓΟΣ 

ΦΑΝΗ ΠΑΛΛΗ - ΠΕΤΡΑΔΙΑ 
-♦- 

Αριθμ. Α2/οικ33354/2463 (4) 

Όροι και προϋποθέσεις χορήγησης αδειών κυκλοφορί¬ 
ας ΦΙΧ αυτοκινήτων σε ιδιοκτήτες αυτοπροωθούμε- 
νων θεριζοαλωνιστικών μηχανών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 17 παρ. 15 του ν. 2166/1993 
(ΦΕΚ 137 Α') «Περί Κινήτρων ανάπτυξης επιχειρήσεων, 
διαρρυθμίσεις στην έμμεση και άμεση φορολογία και 
άλλες διατάξεις», όπως τροποποιήθηκε από το άρθρο 
5 παρ. 6 του ν. 2801/2000 (ΦΕΚ 46Α'). 

2. Τ ις διατάξεις των άρθρων 2, 84 και 88, 89 του Κώ¬ 
δικα Οδικής Κυκλοφορίας ο οποίος κυρώθηκε με το 
ν. 2696/1999 (ΦΕΚ 57Α') καθώς και τις λοιπές διατάξεις 
του νόμου αυτού, όπως τροποποιήθηκε με το ν. 3542/ 
2007 (ΦΕΚ 50Α'). 

3. Τις υπ’ αριθμ. 160066/3400/1030/11.6.1976,168619/1698/ 
10.1.1978, 123552/672/182/3.6.1980 αποφάσεις, που ανα- 
φέρονται στην κυκλοφορία αγροτικών μηχανημάτων 
μεταφοράς σιτηρών και βάμβακος. 

4. Τις διατάξεις του ν. 1959/1991 (ΦΕΚ 123Α') «Για τις 
οδικές εμπορευματικές μεταφορές». 

5. Τις διατάξεις της υπ’ αριθμ. Φ2/64580/2288/2.7.1999 
(ΦΕΚ 1523 Β') «Τεχνικός έλεγχος μηχανοκινήτων οχη¬ 
μάτων και των ρυμουλκουμένων τους σε συμμόρφω¬ 
ση προς την οδηγία 96/96/ΕΚ», όπως ισχύει, καθώς και 
κάθε άλλη διάταξη, που αφορά στον τεχνικό έλεγχο 
οχημάτων. 

6. Τ ις διατάξεις του π.δ. 1161/1977 (ΦΕΚ 380 Α') «Περί 
των μεγίστων ορίων, διαστάσεων και βαρών των αυτο¬ 
κινήτων οχημάτων, αρθρωτών οχημάτων, ρυμουλκου¬ 
μένων υπό αυτοκινήτων και συρμών». 

7. Τ ις διατάξεις της υπ’ αριθμ. Α2/13721/2431/1994 κοι¬ 
νής υπουργικής απόφασης «Όροι και προϋποθέσεις 
χορήγησης αδειών κυκλοφορίας ΦΙΧ αυτοκινήτων σε 
κατόχους αυτοπροωθούμενων θεριζοαλωνιστικών μη¬ 
χανών (ΦΕΚ 502 Β'), όπως τροποποιήθηκε με την υπ’ 
αριθμ. Α2/18208/1616/2002 κοινή υπουργική απόφαση 
(ΦΕΚ 666 Β'). 

8. Το γεγονός ότι υπάρχει ανάγκη προσδιορισμού 
του μεταφορικού έργου των ΦΙΧ αυτοκινήτων, που 
χρησιμοποιούνται για τη μεταφορά των συγκομιζομέ- 
νων γεωργικών προϊόντων από τις αυτοπροωθούμενες 
θεριζοαλωνιστικές μηχανές, του αριθμού αυτών, του 
έργου το οποίο θα εκτελούν, της χρονικής περιόδου που 
θα κυκλοφορούν καθώς και των διοικητικών ποινών, οι 
οποίες θα επιβάλλονται στους παραβάτες. 




15332 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


9. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα, 
που κυρώθηκε με το άρθρο πρώτο του π.δ. 63/2005 
(ΦΕΚ 98 Α'). 

10. Την υπ’ αριθμ. 37930/ΔΙΟΕ 1264/14.10.2005 (ΦΕΚ 
1432Β') κοινή απόφαση του Πρωθυπουργού και του 
Υπουργού Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών», όπως τροπο¬ 
ποιήθηκε από την υπ’ αριθμ. 37930/ΔΙΟΕ1264/14.10.2005 
απόφαση (ΦΕΚ 204 Β'). 

11. Το γεγονός ότι από τις διατάξεις της απόφασης 
αυτής δεν προκαλείται δαπάνη στον κρατικό προϋπο¬ 
λογισμό, αποφασίζουμε: 

ΚΕΦΑΛΑΙΟ Α 
Ορισμοί 

1. Για την εφαρμογή της παρούσας νοείται: 

α) Ως αγροτικό μηχάνημα, η αυτοπροωθούμενη θερι- 
ζοαλωνιστική μηχανή εκτέλεσης γεωργικών εργασιών. 

β) Ως φορτηγό αυτοκίνητο ιδιωτικής χρήσης (ΦΙΧ), 
το μεταφορικό μέσο, που χρησιμοποιείται αποκλειστι¬ 
κά και μόνο από τον ιδιοκτήτη της θεριζοαλωνιστικής 
μηχανής, κατά την περίοδο της συγκομιδής, η οποία 
(περίοδος) καθορίζεται από 1η Ιουνίου έως 30 Νοεμβρίου 
εκάστου έτους, απαγορευμένης, σε κάθε περίπτωση, 
της άμεσης ή έμμεσης είσπραξης κομίστρου με οποι- 
ονδήποτε τρόπο για τις μεταφορές, που διενεργούνται 
με αυτό. Στον όρο «φορτηγό αυτοκίνητο» περιλαμβά¬ 
νεται το αυτοτελές όχημα μικτού βάρους μέχρι 26.000 
χλγρ. (χωρίς δικαίωμα προσάρτησης ρυμουλκουμένου 
ή επικαθημένου). 

γ) Ως «μεταφορικό έργο» των παραπάνω ΦΙΧ αυτοκι¬ 
νήτων, η αποκλειστική μεταφορά των συγκομισθέτων 
προϊόντων από τη θεριζοαλωνιστική μηχανή ιδιοκτησίας 
του κατόχου του ΦΙΧ αυτοκινήτου, από τον αγρό στις 
αποθήκες των παραγωγών ή τα αποθηκευτικά κέντρα 
συγκεντρώσεως εν γένει (αποθήκες συνεταιρισμών 
κ,λ.π.). Οι μεταφορές πραγματοποιούνται μόνο κατά τις 
ημέρες εργασίας της θεριζοαλωνιστικής μηχανής και 
μόνο κατά την περίοδο συγκομιδής, η οποία καθορίζεται 
από 1η Ιουνίου έως 30 Νοεμβρίου εκάστου έτους. 

δ) Με τον όρο «ιδιοκτήτης» θεριζοαλωνιστικής μηχα¬ 
νής, νοείται κάθε φυσικό ή νομικό πρόσωπο, που κα¬ 
τέχει νόμιμη άδεια κυκλοφορίας αυτοπροωθούμενης 
θεριζοαλωνιστικής μηχανής, που έχει εκδοθεί από την 
αρμόδια Υπηρεσία του Υπουργείου Αγροτικής Ανάπτυ¬ 
ξης και Τροφίμων. 

ΚΕΦΑΛΑΙΟ Β 

Αρμοδιότητα έκδοσης αδειών κυκλοφορίας 

1. Οι άδειες κυκλοφορίας των φορτηγών αυτοκινήτων 
ιδιωτικής χρήσεως (Φ.Ι.Χ.), εκδίδονται από τις Νομαρ¬ 
χιακού επιπέδου αρμόδιες Υπηρεσίες Μεταφορών και 
Επικοινωνιών, εφόσον προσκομιστούν τα απαιτούμενα 
δικαιολογητικά, για την έκδοση Φ.Ι.Χ. αυτοκινήτων και 
με τη συνδρομή των κατά περίπτωση όρων και προ¬ 
ϋποθέσεων, όπως ορίζονται στην παρούσα χωρίς την 
απαίτηση της καταβολής της από τις διατάξεις του 
ν. 1959/1991 (ΦΕΚ 123 Α') υπέρ του Δημοσίου, προβλεπό- 
μενης εφάπαξ εισφοράς. 


Γ ια την έκδοση των παραπάνω αδειών δεν απαιτείται 
εγκριτική απόφαση του οικείου Νομάρχη. 

2. Αρμόδια υπηρεσία για την έκδοση των, κατά τα 
ανωτέρω αδειών κυκλοφορίας, είναι οι οικείες Υπηρε¬ 
σίες Μεταφορών και Επικοινωνιών των Ν.Α. της Χώρας 
με βάση την έδρα της επιχείρησης ή τη μόνιμη κατοικία 
του ιδιοκτήτη της αυτοπροωθούμενης θεριζοαλωνιστι- 
κής μηχανής. 

ΚΕΦΑΛΑΙΟ Γ 

Προϋποθέσεις χορήγησης αδειών κυκλοφορίας 

1. Ο ιδιοκτήτης αυτοπροωθούμενης θεριζοαλωνιστικής 
μηχανής επιτρέπεται να θέσει σε κυκλοφορία μέχρι 
δύο (2) φορτηγά αυτοκίνητα ιδιωτικής χρήσης, εφόσον 
προσκομισθούν από αυτόν, εκτός των άλλων δικαιολο- 
γητικών, που προβλέπονται από τις ισχύουσες διατάξεις, 
και τα παρακάτω: 

α) Βεβαίωση της αρμόδιας Δ.Ο.Υ. (της μόνιμης κα¬ 
τοικίας του ιδιοκτήτη της θεριζοαλωνιστικής μηχανής 
ή Διεύθυνσης επαγγέλματος του) και η οποία θα είναι 
του τύπου: 

«Βεβαίωση» 

«Βεβαιούται ότι, όπως προκύπτει. 

.του.κάτοι¬ 
κος.έχει υποβάλει βεβαίωση έναρξης επαγ¬ 
γέλματος .ως ιδιοκτήτης αυτοπροωθούμενης 

θεριζοαλωνιστικής μηχανής με αντικείμενο εργασιών... 
.(περιγραφή του αντικειμένου).» 

Στις περιπτώσεις νομικών προσώπων θα αναφέρεται η 
επωνυμία της επιχείρησης και η έδρα της επιχείρησης, 
που είναι «ιδιοκτήτης» αυτοπροωθούμενης θεριζοαλω- 
νιστικής μηχανής. 

β) Βεβαίωση οικείας Υπηρεσίας Υπουργείου Αγροτικής 
Ανάπτυξης και Τροφίμων (Δ/νση Εγγείων Βελτιώσεων), 
η οποία θα είναι του τύπου: 

«Βεβαιούται ότι ο.του. 

είναι ιδιοκτήτης της με αριθμό κυκλοφορίας. 

αυτοπροωθούμενης θεριζοαλωνιστικής μηχανής, που 
βρίσκεται σε λειτουργία και η οποία συγκομίζει τα πα¬ 
ρακάτω αναλυτικά αναφερόμενα προϊόντα.». 

γ) Νομίμως επικυρωμένο φωτοαντίγραφο της άδειας 
κυκλοφορίας της αυτοπροωθούμενης θεριζοαλωνιστικής 
μηχανής, που αναφέρεται στην παραπάνω βεβαίωση. 

δ) Αποδεικτικό καταβολής στην αρμόδια Δ.Ο.Υ. του 
πενήντα τοις εκατό (50%) των ετήσιων τελών κυκλο¬ 
φορίας των παραπάνω ΦΙΧ αυτοκινήτων, σύμφωνα με 
τα οριζόμενα στο εδάφιο β παρ. 15 του άρθρου 17 του 
Ν. 2166/1993, όπως τροποποιήθηκε από το άρθρο 5 παρ. 
6 του Ν. 2801/2000 (ΦΕΚ 46 Α'). 

ε) Δελτίο Τεχνικού Ελέγχου από Υπηρεσία ΚΤΕΟ Νο¬ 
μαρχιακής Αυτοδιοίκησης με ισχύ τουλάχιστον μέχρι 
το τέλος της συγκομιδής, χωρίς σοβαρές ή επικίνδυνες 
ελλείψεις. Για την έκδοση του παραπάνω Δελτίου δια¬ 
πιστώνεται η ταυτότητα του οχήματος και ελέγχονται 
τα συστήματα πέδησης, διεύθυνσης, ανάρτησης και 
φωτισμού, σύμφωνα με τις διατάξεις της απόφασης 
44800/123/85 (ΦΕΚ 781 Β'), όπως ισχύει. Το δικαιολο- 
γητικό αυτό δεν απαιτείται, όταν το ΦΙΧ αυτοκίνητο 
ταξινομείται για πρώτη φορά σαν καινούριο. 

Αφού ελεγχθούν όλα τα απαιτούμενα δικαιολογητικά 
και εφόσον διαπιστωθεί από αυτά, ότι ο ιδιοκτήτης της 

αυτοπροωθούμενης θεριζοαλωνιστικής μηχανής είναι το 
ίδιο πρόσωπο, που αναφέρεται στις βεβαιώσεις της αρ¬ 
μόδιας Δ,Ο.Υ. και της οικείας Υπηρεσίας του Υπουργείου 
Αγροτικής Ανάπτυξης και Τροφίμων, χορηγούνται άδεια 
και πινακίδες κυκλοφορίας ΦΙΧ αυτοκινήτων. 

Στην άδεια κυκλοφορίας των αυτοκινήτων αυτών στη 
στήλη των παρατηρήσεων αναγράφονται τα παρακά¬ 
τω: 

«Επιτρέπεται να κυκλοφορεί (το ΦΙΧ αυτ/το) απο¬ 
κλειστικά και μόνο από 1η Ιουνίου έως 30 Νοεμβρίου 
εκάστου έτους». 

«Επιτρέπεται να κυκλοφορεί αποκλειστικά και μόνο 
κατά τις ημέρες εργασίας της με αριθμ. κυκλοφορίας 

.θεριζοαλωνιστικής μηχανής και εφόσον 

μεταφέρει τα.προϊόντα, (συμπληρώνεται 

με τα προϊόντα που αναφέρει η βεβαίωση της οικείας 
Υπηρεσίας του Υπουργείου Αγροτικής Ανάπτυξης και 
Τροφίμων) και μεταφέρει τα προϊόντα αυτά, από τον 
αγρό στις αποθήκες των παραγωγών ή τα αποθήκες 
των παραγωγών ή τα αποθηκευτικά κέντρα συγκεντρώ- 
σεως». 

«Απαγορεύεται η μεταφορά οποιονδήποτε άλλων προ¬ 
ϊόντων οποτεδήποτε». 

ΚΕΦΑΛΑΙΟ Δ 

Τεχνικά χαρακτηριστικά ΦΙΧ αυτοκινήτων. 

Τα παραπάνω ΦΙΧ αυτοκίνητα, που συνοδεύουν την 
αυτοπροωθούμενη θεριζοαλωνιστική μηχανή φέρουν 
κιβωτάμαξα ειδικά διασκευασμένη για τη μεταφορά 
των σιτηρών και συγκεκριμένα κατασκευασμένη από 
λαμαρίνα κλειστή από όλες τις πλευρές, με ειδική θύρα 
ή θυρίδες εκκένωσης με ελάχιστο ύψος τοιχωμάτων 
1,40 μέτρα και σύστημα ανατροπής. Η ειδική κατασκευή 
του αμαξώματος γίνεται σύμφωνα με τους κανόνες της 
τεχνικής και κατά τέτοιο τρόπο, ώστε να μην προκύπτει 
υπέρβαση των επιτρεπόμενων φορτίσεων των αξόνων 
του αυτοκινήτου, τόσο κατά την κυκλοφορία όσο και 
κατά την εν στάση φορτοεκφόρτωση (ευστάθεια του 
αυτοκινήτου). 

Δεν περιλαμβάνονται στα παραπάνω αυτοκίνητα τα 
οχήματα, που φέρουν μόνιμους μηχανισμούς ογκομέ- 
τρησης ζύγισης, εκκένωσης και μεταφοράς σιτηρών, μη 
δυνάμενους να αφαιρεθούν. 

Προς απόδειξη των παραπάνω θα υποβάλλονται: 
α. Σχετική μελέτη υπογεγραμμένη και σφραγισμένη 
από μηχανολόγο μηχανικό ή υπομηχανικό ή τεχνολόγο 
μηχανικό. 

β. Υπεύθυνη δήλωση σύμφωνα με τις διατάξεις του 
Νόμου 1599/86 του ίδιου, όπως παραπάνω τεχνικού, στην 
οποία θα δηλώνεται, ότι η ειδική κατασκευή της κιβω- 
τάμαξας έγινε σύμφωνα με τους κανόνες της τεχνικής 
και της επιστήμης και ότι το όχημα εν γένει πληροί τους 
όρους της ασφαλούς κυκλοφορίας. 

γ. Βεβαίωση της αρμόδιας υπηρεσίας της Νομαρχια¬ 
κής Αυτοδιοίκησης, που χορηγεί τις άδειες των θεριζο- 
αλωνιστικών μηχανών, με την οποία θα βεβαιώνεται, ότι 
το αμάξωμα του ΦΙΧ αυτοκινήτου είναι κατάλληλο για 
τη μεταφορά των προϊόντων, τα οποία προορίζεται να 
μεταφέρει. Το απόβαρο των υπόψη οχημάτων θα ευρί- 
σκεται εκ ζυγίσεως και κατά τα λοιπά θα εφαρμόζονται 
οι σχετικές περί φορτηγών διατάξεις. 


ΚΕΦΑΛΑΙΟ Ε 
Οροι κυκλοφορίας 

1. Οι πινακίδες και η άδεια κυκλοφορίας των ΦΙΧ αυτο¬ 
κινήτων της κατηγορίας αυτής, μετά την 30η Νοεμβρίου 
εκάστου έτους κατατίθενται στη νομαρχιακού επιπέδου 
αρμόδια Δ/νση Μεταφορών και Επικοινωνιών, η οποία 
είχε εκδώσει την τελευταία. 

2. Για την επανακυκλοφορία των παραπάνω αυτοκι¬ 
νήτων την επόμενη περίοδο συγκομιδής οι ιδιοκτήτες 
αυτών υποχρεούνται να υποβάλουν εκ νέου τα αναφε- 
ρόμενα στο Κεφάλαιο Γ δικαιολογητικά. 

3. Τα ΦΙΧ αυτοκίνητα, που θα κυκλοφορήσουν σύμφω¬ 
να με τους όρους και τις προϋποθέσεις της παρούσας, 
δύνανται να κινούνται με πετρέλαιο θέρμανσης. 

4. Το ΦΙΧ αυτοκίνητο, οι άδειες των οποίων χορηγού¬ 
νται σύμφωνα με την παρούσα οδηγούνται από πρόσω¬ 
πα, που κατέχουν τη νόμιμη άδεια οδήγησης σύμφωνα 
με τον ΚΟΚ και τις ισχύουσες διατάξεις. 

5. Επί του αμαξώματος κάθε φορτηγού ιδιωτικής χρή¬ 
σης, της κατηγορίας αυτής, πρέπει να αναγράφονται 
τα παρακάτω διακριτικά: 

Ιδιωτική χρήση 

Αριθμός κυκλοφορίας. 

Μικτό βάρος. 

Ωφέλιμο φορτίο. 

Στοιχεία ιδιοκτήτη ΦΙΧ. 

Αριθμ. κυκλοφορίας 

θεριζοαλωνιστικής μηχανής. 

6. Η κιβωτάμαξα των οχημάτων αυτών βάφεται με 
πράσινο χρώμα. Στη μέση κάθε μιας από τις τρεις πλευ¬ 
ρές της κιβωτάμαξας (δύο πλευρές και μια οπίσθια) 
υπάρχουν τρεις λωρίδες κεκλιμένες, με κλίση 45 κίτρι¬ 
νου χρώματος, πλάτους 12 εκατοστών του μέτρου και 
με απόσταση μεταξύ τους 12 εκατοστών του μέτρου. 

7. Επί των ΦΙΧ αυτοκινήτων πρέπει να βρίσκονται η 
άδεια κυκλοφορίας της θεριζοαλωνιστικής μηχανής, 
Ισχύον Δελτίο Τεχνικού Ελέγχου του οχήματος και τα 
προβλεπόμενα από τις διατάξεις αρμοδιότητας του 
Υπουργείου Οικονομικών συνοδευτικά φορολογικά 
στοιχεία. 

ΚΕΦΑΛΑΙΟ ΣΤ 

Απαγορεύσεις - Παραβάσεις 

Γ ια τα φορτηγά αυτοκίνητα ιδιωτικής χρήσης, που 
κυκλοφορούν σύμφωνα με τις διατάξεις της παρούσας, 
απαγορεύεται: 

α) Η μεταφορά προϊόντων πέραν από αυτά, που ανα¬ 
γράφονται στην άδεια κυκλοφορίας τους, οποτεδήπο¬ 
τε. 

β) Η κυκλοφορία κατά εκείνες τις ημέρες, που δεν 
εργάζεται η αυτοπροωθούμενη θεριζοαλωνιστική μη¬ 
χανή, για την οποία έχει εκδοθεί η άδεια κυκλοφορίας 
τους. 

γ) Η κυκλοφορία εκτός της περιόδου συγκομιδής, που 
ορίζεται με την παρούσα απόφαση. 

δ) Η μεταφορά προϊόντων, που έχουν συγκομιστεί από 
άλλη αυτοπροωθούμενη θεριζοαλωνιστική μηχανή, που 
δεν ανήκει στον ιδιοκτήτη του ΦΙΧ αυτοκινήτου. 

ε) Η διενέργεια οποιοσδήποτε άλλης μεταφοράς, 
εκτός από εκείνης της μεταφοράς των προϊόντων, που 
αναφέρονται στην άδεια κυκλοφορίας, από τον αγρό 











15334 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


που γίνεται η συγκομιδή με την αυτοπροωθούμενη θερι- 
ζοαλωνιστική μηχανή, ιδιοκτησίας του κατόχου του ΦΙΧ 
αυτοκινήτου, προς τις αποθήκες των παραγωγών ή τα 
αποθηκευτικά κέντρα συγκεντρώσεως εν γένει. 

στ) Η επανακυκλοφορία αυτών σε περίπτωση, που ο 
ιδιοκτήτης του ΦΙΧ αυτοκινήτου δεν κατέθεσε, όπως 
προβλέπεται στο Κεφάλαιο Ε' της παρούσας, τα στοι¬ 
χεία κυκλοφορίας αυτού μετά τη λήξη της οριζόμενης 
περιόδου συγκομιδής. 

ΚΕΦΑΛΑΙΟ Ζ 

Ποινές - Οργανα Ελέγχου 

1. Αρμόδια όργανα για τη διαπίστωση και την επιβολή 
ποινών στους παραβάτες του Κεφ. Ε και Κεφ. ΣΤ της 
παρούσας είναι οι προβλεπόμενες αρχές ελέγχου στο 
άρθρο 2 του ν. 3446/2006 (ΦΕΚ 49 Α'). 

2. Τα όργανα αυτά, σε περίπτωση που διαπιστώσουν 
οποιαδήποτε από τις παραβάσεις του Κεφ. Ε και ΣΤ 
της παρούσας, επιβάλλουν τις προβλεπόμενες κατά 
περίπτωση στο άρθρο 4 του Ν. 3446/2006 κυρώσεις . 

ΚΕΦΑΛΑΙΟ Η 

1. Σε περίπτωση μεταβίβασης αυτοπροωθούμενης 
θεριζοαλωνιστικής μηχανής, ο πωλητής εκτός από τη 
διαδικασία, που προβλέπεται από τις σχετικές διατάξεις 
του Υπουργείου Αγροτικής Ανάπτυξης και Τροφίμων, 
περί μεταβιβάσεως, υποχρεούται να καταθέσει την 
άδεια και πινακίδες κυκλοφορίας των ΦΙΧ αυτοκινήτων 
που κατέχει, στην αρμόδια Δ/νση Μεταφορών και Επι¬ 
κοινωνιών. Επίσης, οι αρμόδιες Υπηρεσίες του Υπουργεί¬ 
ου Αγροτικής Ανάπτυξης και Τροφίμων, υποχρεούνται 
να ενημερώνουν, εγγράφως, τις Δ/νσεις Μεταφορών και 
Επικοινωνιών για κάθε περίπτωση αλλαγής ιδιοκτησίας 
των αυτοπροωθούμενων θεριζοαλωνιστικών μηχανών. 

2. Η μεταβίβαση της κυριότητας του ΦΙΧ αυτ/του της 
κατηγορίας αυτής στον ιδιοκτήτη της θεριζοαλωνιστικής 
μηχανής σύμφωνα με τους όρους και τις προϋποθέσεις 
της παρούσας, γίνεται είτε με τιμολόγιο είτε με θεω¬ 
ρημένο από την αρμόδια Δ.Ο.Υ. Ιδιωτικό Συμφωνητικό 
είτε με εγγραφή της σχετικής συμφωνίας στο βιβλιάριο 
μεταβολών κυριότητος και κατοχής σύμφωνα με τα προ- 
βλεπόμενα στις διατάξεις του ν.δ. 1146/1972 (ΦΕΚ 64Α'). 

2. Σε περίπτωση, που ο ιδιοκτήτης θεριζοαλωνιστικής 
μηχανής, δηλώσει στην οικεία Δ.Ο.Υ. διακοπή εργασιών, 
μαζί με τη δήλωσή του, καταθέτει και τα στοιχεία κυκλο¬ 
φορίας των Φ.Ι.Χ. αυτοκινήτων, που κατέχει. Η Υπηρεσία 
αυτή (Δ.Ο.Υ.) υποχρεούται να αποστείλει τα παραπάνω 
στοιχεία κυκλοφορίας στην αρμόδια Δ/νση Μεταφο¬ 
ρών και Επικοινωνιών. Η ίδια διαδικασία τηρείται από 
τις οικείες Δ.Ο.Υ. και σε περίπτωση, που ο ιδιοκτήτης 
θεριζοαλωνιστικής μηχανής καταθέσει τις άδειες και 
πινακίδες κυκλοφορίας ΦΙΧ αυτοκινήτων, που κατέχει. 

Οι Δ/νσεις Μεταφορών και Επικοινωνιών επαναχορη- 
γούν τα στοιχεία κυκλοφορίας στις παραπάνω περιπτώ¬ 
σεις, εφόσον ο αϊτών τη χορήγηση, πληροί τις προϋ¬ 
ποθέσεις της παρούσας και εφόσον προσκομιστούν εκ 
νέου τα προβλεπόμενα δικαιολογητικά. 

ΚΕΦΑΛΑΙΟ Θ 
Τελικές Διατάξεις 

1. Οι ιδιοκτήτες οχημάτων φορτηγών, τα οποία κυ¬ 
κλοφόρησαν με διατάξεις του Υπουργείου Αγροτικής 
Ανάπτυξης και Τροφίμων ως αγροτικά μηχανήματα, για 
την εξυπηρέτηση θεριζοαλωνιστικών μηχανών, εξακο¬ 


λουθούν να κυκλοφορούν ως αγροτικά μηχανήματα 
σύμφωνα με τους παρακάτω όρους και προϋποθέσεις: 

α. Τα παραπάνω οχήματα επιτρέπεται να κυκλοφο¬ 
ρούν κατά την ίδια περίοδο, που επιτρέπεται να κυκλο¬ 
φορούν και τα ΦΙΧ αυτοκίνητα, που χρησιμοποιούνται 
αποκλειστικά και μόνο από τον ιδιοκτήτη της θεριζοα- 
λωνιστικής μηχανής. 

β. Οι πινακίδες και η άδεια κυκλοφορίας των οχημάτων 
της κατηγορίας αυτής, μετά την 30η Νοεμβρίου εκά- 
στου έτους κατατίθενται στην αρμόδια Υπηρεσία του 
Υπουργείου Αγροτικής Ανάπτυξης, η οποία είχε εκδώσει 
την τελευταία και δεν επιτρέπεται η επανακυκλοφορία 
αυτών σε περίπτωση, που ο ιδιοκτήτης των οχημάτων 
αυτών δεν κατέθεσε, τα στοιχεία κυκλοφορίας αυτού 
μετά τη λήξη της περιόδου συγκομιδής. 

γ. Διαθέτουν Δελτίο Τεχνικού Ελέγχου από Υπηρεσία 
ΚΤΕΟ Νομαρχιακής Αυτοδιοίκησης με ισχύ τουλάχιστον 
μέχρι το τέλος της συγκομιδής, χωρίς σοβαρές ή επικίν¬ 
δυνες ελλείψεις. Για την έκδοση του παραπάνω Δελτίου 
διαπιστώνεται η ταυτότητα του οχήματος και ελέγχο¬ 
νται τα συστήματα πέδησης, διεύθυνσης, ανάρτησης 
και φωτισμού, σύμφωνα με τις διατάξεις της απόφασης 
44800/123/1985 (ΦΕΚ 781 Β'), όπως ισχύει. 

δ. Διαθέτουν άδεια κυκλοφορίας των οχημάτων αυτών 
ως «αγροτικών μηχανημάτων». 

2. Σε περίπτωση, που διαπιστώνονται από τα αρμό¬ 
δια όργανα ελέγχου παραβάσεις αναφορικά με την 
κυκλοφορία της κατηγορίας οχημάτων του παρόντος 
Κεφαλαίου εφαρμόζονται οι διατάξεις του ν. 3446/2006 
(ΦΕΚ 49 Α'). 

3. Από την έναρξη ισχύος της παρούσας, παύουν να 
ισχύουν όλες οι εκδοθείσες μέχρι σήμερα, αποφάσεις 
των αρμόδιων και συναρμόδιων Υπουργείων, που ρυθ¬ 
μίζουν, κατά διαφορετικό τρόπο, το θέμα. 

4. Η ισχύς της παρούσας αρχίζει από την ημερομηνία 
δημοσιεύσεώς της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παπάγου, 7 Ιουνίου 2007 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΑΓΡΟΤΙΚΗΣ ΑΝΑΠΤΥΞΗΣ 

ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

Α. ΜΠΕΖΑΣ ΕΥΑΓ. ΜΠΑΣΙΑΚΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Μ. ΛΙΑΠΗΣ 
-♦- 

Αριθμ. 625 (5) 

Σύσταση προσωρινών προσωποπαγών θέσεων σύμφωνα με 
τις διατάξεις του άρθρου 269 παρ. 5 του ν. 3463/2006. 

Ο ΔΗΜΑΡΧΟΣ ΑΧΑΡΝΩΝ 

Έχοντας υπόψη: 

1. Τις διατάξεις τον άρθρον 86 του ν. 3463/2006. 

2. Τις διατάξεις του άρθρου 269 παρ. 5 του ν. 3463/ 
2006. 

3. Την υπ’ αριθμ. 153/22.2.2007 απόφαση του Δημοτικού 
Συμβουλίου με την οποία αποφασίστηκε η λύση της 
Δ.Ε.Τ.Ε.Δ.Α. και τέθηκε σε εκκαθάριση. 

4. Την υπ’ αριθμ. 08/ΔΤΑ/οικ. 7009/16.4.2007 απόφαση 
του Γενικού Γραμματέα Περιφέρειας Αττικής που δη- 
μοσιεύθηκε στο ΦΕΚ 706/7.5.2007. 

5. Την υπ’ αριθμ. 208/16.3.2007 απόφαση του Δημοτικού 
Συμβουλίου με την οποία αποφασίστηκε η μεταφορά του 
προσωπικού της Δ.Ε.Τ.Ε.Δ.Α. σε υπηρεσίες του Δήμου. 

6. Το γεγονός ότι δύο (2) από τους αναφερόμενους 
στην 208/2007 απόφαση Δ.Σ., έχουν συνταξιοδοτηθεί. 

7. Τις υπηρεσιακές ανάγκες του Δήμου, αποφασίζουμε: 
Την σύσταση προσωρινών προσωποπαγών θέσεων 

με σχέση εργασίας ιδιωτικού δικαίου αορίστου χρόνου 
αντίστοιχης ή παρεμφερούς ειδικότητας στις οποίες 
θα καταταγούν οι υπάλληλοι της Δ.Ε.Τ.Ε.Δ.Α. που με¬ 
ταφέρθηκαν στο Δήμο με την 208/16.3.2007 απόφαση 


του Δημοτικού Συμβουλίου, ως εξής: 


ΕΚΠΑΙΔΕΥΤΙΚΗ 

ΕΙΔΙΚΟΤΗΤΑ 

ΑΡΙΘΜΟΣ 

ΒΑΘΜΙΔΑ 


ΘΕΣΕΩΝ 

ΠΕΙ 

ΟΙΚΟΝΟΜΙΚΟΥ 

01 

ΠΕ3 

ΠΟΛΙΤΙΚΩΝ ΜΗΧΑΝΙΚΩΝ 

01 

ΠΕ6 

ΤΟΠΟΓΡΑΦΩΝ ΜΗΧΑΝΙΚΩΝ 

01 

ΤΕ3 

ΤΕΧΝ/ΓΩΝ ΠΟΑ. ΜΗΧΑΝΙΚΩΝ 

04 

ΔΕΙ 

ΔΙΟΙΚΗΤΙΚΟΥ-ΟΙΚ/ΚΟΥ 

22 

ΔΕ29 

ΟΔΗΓΩΝ 

03 

ΔΕ24 

ΗΛΕΚΤΡΟΛΟΓΩΝ ΜΗΧ/ΤΩΝ 

01 

ΔΕ28 

ΧΕΙΡΙΣΤΩΝ ΜΗΧ/ΤΩΝ 

05 

ΔΕ30 

ΤΕΧΝΙΤΩΝ ΟΙΚΟΔΟΜΩΝ 

04 

ΔΕ30 

ΤΕΧΝΙΤΩΝ ΨΥΚΤΙΚΩΝ 

01 

ΔΕ30 

ΣΥΝΤ/ΤΩΝ ΜΗΧ/ΤΩΝ 

01 

ΥΕ 

ΕΡΓΑΤΕΣ - ΒΟΗΘΗΤΙΚΟ 



ΠΡΟΣΩΠΙΚΟ 

75 


Η ετήσια δαπάνη που προκαλείται από τις διατάξεις 
της απόφασης αυτής , θα βαρύνει τον προϋπολογισμό 
του Δήμου έτους 2007, με σχετική αναμόρφωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αχαρνές, 24 Μα'ΐου 2007 
Ο Δήμαρχος 

ΠΑΝΑΓΙΩΤΗΣ Γ. ΦΩΤΙΑΔΗΣ 

-♦- 

Αριθμ. 3055 (6) 

Απόκτηση της Ελληνικής Ιθαγένειας από τον ομογενή 
ΚΕδΟν ΘΕΟΒΘΕ του ΘΕΟΒΘΕ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του ν. 2503/1997 (ΦΕΚ ΑΊ07/1997) Διοί¬ 
κηση, οργάνωση, στελέχωση της Περιφέρειας, ρύθμιση 
θεμάτων για την Τοπική αυτοδιοίκηση κ.α. διατάξεις. 

2. Τις διατάξεις του π.δ. 63/2002 (ΦΕΚ Α' 52/2002) «Σύ¬ 
σταση Δ/νσεων Αστικής Κατάστασης και Αλλοδαπών 
και Μετανάστευσης στην Περιφέρεια Κρήτης» 

3. Τις διατάξεις του ν. 2790/2000 (ΦΕΚ Α' 24/16.2.2000) 
«Αποκατάσταση των παλιννοστούντων ομογενών, από 
την τ. Σοβιετική Ένωση κ.α. διατάξεις», ειδικότερα δε του 
άρθρου 1 αυτού περί κτήσης της Ελληνικής Ιθαγένειας, 
όπως αυτές τροποποιήθηκαν ή συμπληρώθηκαν μεταγε¬ 
νέστερα και ισχύουν σήμερα: α) το άρθρο 76 ν. 2910/ 2001 
(ΦΕΚ Α' 91/2.5.2001), β) τα άρθρα 24 και 25 ν. 3013/ 2002 
(ΦΕΚ ΑΊ02/1.5.2002) και τέλος γ) το άρθρο 15 ν. 3284/2004 
(ΦΕΚ Α' 217/10.11.2004) στο οποίο έχουν κωδικοποιηθεί 
όλες οι διατάξεις που αναφέρονται στην απόκτηση της 
Ελληνικής Ιθαγένειας από τους ομογενείς που κατοικούν 
στις χώρες της πρώην Ε.Σ.Σ.Δ. 


4. Τ ις εγκυκλίους και έγγραφα που αναφέρονται στην 
εφαρμογή των προαναφερομένων διατάξεων. 

5. Την από 6.4.2004 αίτηση του ομογενούς ΚΕδΟν 
ΘΕΟΒΟΕ του ΘΕΟΒΟΕ κατοίκου Ιεράπετρας Ν. Λασι- 
θίου με την οποία ζητά την απόκτηση της Ελληνικής 
Ιθαγένειας. 

6. Τη γνωμοδότηση της Β' Ειδικής Επιτροπή Περιφέ¬ 
ρειας Αττικής πρακτικό υπ’ αριθμ. 25/02 της 12.7.2006, 
σύμφωνα με την οποία γνωμοδοτείται ομόφωνους ΘΕ¬ 
ΤΙΚΑ η απόκτηση της Ελληνικής Ιθαγένειας από τον 
ΚΕδΟν ΘΕΟΒΟΕ του ΘΕΟΒΟΕ. 

7. Τα λοιπά στοιχεία του φακέλου του προαναφερό- 
μενου ομογενούς στα οποία περιλαμβάνονται βεβαίωση 
Ποινικού Μητρώου, δακτυλοσκόπηση καθώς επίσης και 
πιστοποιητικά από τα οποία προκύπτουν τα ληξιαρχικά 
γεγονότα που τον αφορούν. 

Ύστερα από τα προαναφερόμενα και επειδή στο πρό¬ 
σωπο του ομογενούς ΚΕδΟν ΘΕΟΒΘΕ του ΘΕΟΒΘΕ 
συντρέχουν όλες οι από το ν. 2790/2000 απαιτούμενες 
προϋποθέσεις για τη απόκτηση της Ελληνικής Ιθαγέ¬ 
νειας, γί αυτό, αποφασίζουμε: 

Αποδεχόμαστε την από 6.4.2004 αίτηση του ομογε¬ 
νούς ΚΕδΟν ΘΕΟΒΘΕ του ΘΕΟΒΘΕ με την οποία ζητά 
την ελληνική ιθαγένεια. 

Την Ελληνική ιθαγένεια αποκτά ο ομογενής από της 
δόσεως του όρκου του Έλληνα Πολίτη εντός έτους από 
της δημοσιεύσεως περιλήψεως της παρούσας στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άγιος Νικόλαος, 27 Απριλίου 2007 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 

-♦- 

(7) 

Ολοκλήρωση και έναρξη παραγωγικής λειτουργίας 
επένδυσης της επιχείρησης «ΝΙΚΟΛΑΟΣ ΣΓΟΥΡΔΟΣ 
- ΓΕΩΡΓΙΟΣ ΣΓΟΥΡΔΟΣ ΟΕ» και οριστικοποίηση του 
κόστους αυτής. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Με την υπ’ αριθμ. 3517/Π08/1/183/Ν.2601 /98/23.5.2007 
απόφαση της Γ ενικής Γ ραμματέως Περιφέρειας Πελο- 
ποννήσου ολοκληρώνεται η επένδυση της επιχείρησης 
«ΝΙΚΟΛΑΟΣ ΣΓΟΥΡΔΟΣ - ΓΕΩΡΓΙΟΣ ΣΓΟΥΡΔΟΣ ΟΕ» 
που αναφέρεται σε μετατροπή παραδοσιακού κτιρίου 
σε ξενοδοχείο κλασικού τύπου 3*** δυναμικότητος 10 
δωματίων και 17 κλινών, στο Δ.Δ. Αλωνίσταινας του 
Δήμου Φαλάνθου του Νομού Αρκαδίας 

Το συνολικό και ενισχυόμενο κόστος της επένδυσης 
οριστικοποιείται στο ποσό των τετρακοσίων δέκα τεσ¬ 
σάρων χιλιάδων ευρώ (414.000 €). 

Το ύψος της επιχορήγησης ορίστηκε στο ποσό των 
εκατόν ογδόντα έξη χιλιάδων τριακοσίων ευρώ (186.300 
€) που αποτελεί ποσοστό 45% του συνολικού ύψους της 
επένδυσης ποσού τετρακοσίων δέκα τεσσάρων χιλιά¬ 
δων ευρώ (414.000 €). 

Η ίδια συμμετοχή ορίστηκε στο ποσό των διακοσί- 
ων είκοσι επτά χιλιάδων επτακοσίων ευρώ (227.700 €) 

η οποία αποτελείται εξ ολοκλήρου από μετρητά και 
αποτελεί ποσοστό 55% του συνολικού ύψους της πραγ- 
ματοποιηθείσας επένδυσης ποσού τετρακοσίων δέκα 
τεσσάρων χιλιάδων ευρώ (414.000 €). 

Ημερομηνία ολοκλήρωσης της επένδυσης ορίστηκε η 
23.4.2007. Η μονάδα που προήλθε από την υλοποίηση 
της επένδυσης λειτουργεί παραγωγικά. 

Με την υλοποίηση της επένδυσης δημιουργήθηκαν 
μία (1) θέση μόνιμης και δύο (2) θέσεις εποχιακής απα¬ 
σχόλησης. 

Με την απόψαση αυτή εγκρίθηκε η καταβολή του 
υπολοίπου της συνολικής επιχορήγησης ποσού εκατόν 
ογδόντα έξη χιλιάδων τριακοσίων ευρώ (186.300 €) στην 
επιχείρηση 

«ΝΙΚΟΛΑΟΣ ΣΓΟΥΡΔΟΣ - ΓΕΩΡΓΙΟΣ ΣΓΟΥΡΔΟΣ ΟΕ» 
δηλαδή ποσού εκατόν τριάντα πέντε χιλιάδων εξακο- 
σίων εβδομήντα πέντε ευρώ (135.675 €). 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Η Γενική Γραμματέας Περιφέρειας 

ΑΓΓΕΛΑ ΑΒΟΥΡΗ 

- ♦ - 

( 8 ) 

Χορήγηση άδειας άσκησης επαγγέλματος Κοινωνικού 
Λειτουργού στη ΣΚΟΥΦΑΤΟΓΛΟΥ ΝΕΚΤΑΡΙΑ - ΕΛΕ¬ 
ΝΗ του Δημητρίου. 

Ο ΝΟΜΑΡΧΗΣ ΑΘΗΝΩΝ 

Με την υπ’ αριθμ. 5777/23.5.2007 απόφαση του Νομάρ¬ 
χη Αθηνών χορηγείται στη ΣΚΟΥΦΑΤΟΓΛΟΥ ΝΕΚΤΑΡΙΑ 
- ΕΛΕΝΗ του Δημητρίου άδεια άσκησης επαγγέλματος 
Κοινωνικού Λειτουργού. 

Ο Νομάρχης 
ΙΩΑΝΝΗΣ ΣΓΟΥΡΟΣ 

- ♦ - 

Αριθμ. 404 (9) 

Έγκριση υπερωριακής απασχόλησης υπαλλήλων του 
Τμήματος Εμπορίου της Ν.Α. Κεφαλονιάς και Ιθά¬ 
κης, για τις ανάγκες του Περιοδικού Ελέγχου Μέ¬ 
τρων και Σταθμών έτους 2007, στο Νομό Κεφαλλη¬ 
νίας και Ιθάκης. 

Ο ΝΟΜΑΡΧΗΣ ΚΕΦΑΛΛΗΝΙΑΣ ΚΑΙ ΙΘΑΚΗΣ 

Έχοντας υπόψη: 

1) Του ν. 2218/1994 «Περί Νομαρχιακής Αυτοδιοίκησης 
(ΦΕΚ 90 Α/1994), όπως συμπληρώθηκε με τον ν. 2240/1994 
(ΦΕΚ 153/Α/16.9.1994). 

2) Της υπ’ αριθμ. 4192/2.10.2001 απόφασης «περί ψήφι¬ 
σης τροποποίησης του Οργανισμού Εσωτερικής Οργά¬ 
νωσης και λειτουργίας των Υπηρεσιών της Νομαρχιακής 
Αυτοδιοίκησης Κεφ/νίας και Ιθάκης, σε ενιαίο κείμενο 
(ΦΕΚ 1327/Β/12.10.2001 ). 

3) Το άρθρο 8 του. π.δ. 524/1978, περί Κωδικοποιήσεως 
σε ενιαίο κείμενο των ισχυουσών διατάξεων των ανα- 
φερομένων στην εισαγωγή στην Ελλάδα του Διεθνούς 
Συστήματος Μέτρων και Σταθμών. 

4) Τις διατάξεις του άρθρου 3 παραγρ. 1 του ν. 3103/ 
2003 (ΦΕΚ 23/Α729.1.2003) με τις οποίες οι αρμοδιότη¬ 


τες ελέγχου Μέτρων και Σταθμών εκχωρούνται στις 
Υπηρεσίες Εμπορίου των Νομαρχιακών Αυτοδιοικήσεων, 
όπως έχει τροποποιηθεί με το ν. 3190/2003 (ΦΕΚ 249/ 
Α/30.10.2003) άρθ. 12 παρ. 2. 

5) Τις διατάξεις της υπ’ αριθμ. Φ2-657/28.5.2004 εγκυ¬ 
κλίου της Διεύθυνσης Μετρολογίας του-Υπουργείου 
Ανάπτυξης - Γ ενική Γ ραμματεία Εμπορίου. 

6) Τα οριζόμενα στο άρθρο 16 παράγρ 1 και 3 του 
ν. 3205/2003 (ΦΕΚ 297/Α'/23.12.2003) σχετικά με υπερωρι- 
ακή εργασία υπαλλήλων Δημοσίου, Ν.Π.Δ.Δ. και Ο.Τ.Α. 

7) Την υπ’ αριθμ. Φ2-670/12.2.2007 απόφαση του Υπουρ¬ 
γού Ανάπτυξης, ως προς το ύψος των τελών Αρχικού 
και Περιοδικού Ελέγχου Μέτρων και Σταθμών. 

8) Την υπ’ αριθμ. Φ2-893/22.2.2007 απόφαση του Υπουρ¬ 
γείου Ανάπτυξης σχετικά με τον χρόνο διενέργειας του 
ετήσιου Περιοδικού Ελέγχου Μέτρων και Σταθμών έτους 
2007 (από 1η Μάίου μέχρι 31 Δεκεμβρίου 2007) 

9) Το υπάρχον δυναμικό της Υπηρεσίας, καθώς και 
τις υπηρεσιακές ανάγκες που θα προκύψουν για την 
διενέργεια του Περιοδικού Ελέγχου Μέτρων και Σταθ¬ 
μών έτους 2007. 

10) Το γεγονός ότι αναμένεται η μεταφορά από τον 
ειδικό λογαριασμό Μέτρων και Σταθμών του Υπουργεί¬ 
ου Ανάπτυξης, ποσοστού 25% από τις εισπράξεις των 
τελών Αρχικού και Περιοδικού Ελέγχου 2006 στο λογα¬ 
ριασμό Μέτρων και Σταθμών του Τμήματος Εμπορίου 
της Ν.Α. Κεφαλονιάς και Ιθάκης. 

11) Το γεγονός ότι από την Απόφαση αυτή προκα- 
λείται δαπάνη ποσού 3.000,00 € περίπου σε βάρος του 
λογαριασμού Μέτρων και Σταθμών του Τμήματος Εμπο¬ 
ρίου της Ν.Α. Κεφαλονιάς και Ιθάκης, αποφασίζουμε: 

1. Για το χρονικό διάστημα από την 1η Ιουνίου 2007 
μέχρι την 31η Δεκεμβρίου 2007 την καθιέρωση υπερω- 
ριακής εργασίας μέχρι της 22ας βραδινής ώρας για 
πέντε (5) υπαλλήλους , του Τμήματος Εμπορίου της Ν.Α. 
Κεφαλονιάς και Ιθάκης, για την διενέργεια Αρχικού και 
Περιοδικού Ελέγχου Μέτρων και Σταθμών τρέχοντος 
έτους. 

2. Ώρες μηνιαίας απασχόλησης κατά υπάλληλο, μέχρι 
εξήντα (60). 

3. Αριθμός υπαλλήλων, πέντε (5) 

Συνολικός αριθμός ωρών, πεντακόσιες πενήντα (550) 

Απαιτούμενη δαπάνη κατά προσέγγιση, τρεις χιλιάδες 
ευρώ (3.000,00 €). 

4. Ο Προϊστάμενος του Τμήματος Εμπορίου θα βεβαι¬ 
ώσει την εκτέλεση του έργου και την πραγματοποίηση 
της υπερωριακής απασχόλησης. 

5. Η δαπάνη θα καλυφθεί από τον ειδικό λογαριασμό 
Μέτρων και Σταθμών του Τμήματος Εμπορίου της Ν.Α. 
Κεφαλονιάς και Ιθάκης. 

Η απόφαση αυτή έχει αναδρομική ισχύ ενός μήνα από 
την ημερομηνία δημοσίευσής της στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αργοστόλι, 31 Μάίου 2007 

Ο Νομάρχης κ.α.α. 

Ο Αντινομάρχης και Πρόεδρος Ν.Ε. 

ΣΠΥΡΟΣ ΜΟΣΧΟΠΟΥΛΟΣ 

